i6n C. PLINII HIST. NAT. LIB. IV. 



prodidere , alii xc m pass. Ad Pyrenaeum inde non pauci 

 xir quinquaginta millia, et ibi gentem Artabrum, qua? 

 nunquam fuit, manifesto errore. Arrotrebas enim, quos 

 ante Celticum diximus promontorium , hoc in loco po- 

 suere literis permutatis. 



Erratum et in amnibus inclytis. Ab Minio, quem su- 

 pra diximus, ce m pass. (ut auctor est Varro) abest 

 JEminius, quem alibi quidam intelligunt, et Limaeam vo- 

 cant, Oblivionis antiquis dictus multumque fabulosus. 

 Ab Durio Tagus ce M passuum; interveniente Munda. 

 Tagus auriferis arenis celebratur. Ab eo clx m passuum 

 Sacrum e mdia prope Hispani fronte prosilit : xTv m 

 pass. inde ad Pyrenaeum mdium colligi Varro tradit. Ad 

 Anam vero, quo Lusitaniam a Baetica discrevimus, 

 cxxvi m passuum : a Gadibus en m pass. additis. 



Gentes : Celtici, Turduli, et circa Tagum Vettones. 

 Ab Ana ad Sacrum, Lusitani. Oppida memorabilia a 

 Tago in ora , Olisipo equarum e Favonio vento conceptu 

 nobile : Salacia cognominata urbs Imperatoria : Mero- 

 brica : Promontorium Sacrum : et alterum Cuneus. Op- 

 pida : Ossonoba, Balsa, Myrtilis. 



